Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: 39/1998. (VI. 29.) OGY határozat módosításáról*
Paragraph Index: 1229

a) A felsőfokú képzés tegye lehetővé a versenyképes, kiváló szakmai tudás elsajátítását valamennyi tehetséges fiatal számára. A Kormány teremtse meg annak költségvetési és jogszabályi, az intézmények pedig szakmai és szervezeti kereteit, hogy az egyes korosztályokhoz tartozók 50%-a felsőfokú tanulmányokat folytathasson. Az esélyteremtés érdekében a Kormány gondoskodjék a diákhitel rendszerének zavartalan működéséről, ösztönözze az új — az önkormányzatok együttműködésére építő — szociális ösztöndíjrendszer általánossá válását, továbbá kiemelten segítse a hátrányos helyzetű fiatalok továbbtanulását. Folyamatosan bővítse és minőségében emelje a hallgatók részére nyújtott szolgáltatások színvonalát. A felsőfokú képzés tegye lehetővé a jövő, a nemzeti és európai értékek iránt elkötelezett értelmiségének nevelését.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes